section_heading: Povijest
paragraph_text: Najveće uspjehe Jadran doživljava nakon osamostaljenja Hrvatske, kada je sezone 1992./93. reorganizacijom natjecanja postao drugoligaš. Svoju debitantsku sezonu završio je na 12. mjestu. U drugoj natjecateljskoj sezoni 1993/1994. osvaja treće mjesto u HNL-jug. Pod vodstvom Predsjednika kluba Ivana Heraka dva puta zaredom je osvajao naslov prvaka 2. HNL - zapad, sezona 1996./97., i 1997./98. kada je i poražen u kvalifikacijama za Prvu HNL. U Drugoj HNL natjecao se do sezone 2000./01. kada ispada u Treću HNL - zapad, čiji su prvaci postali sezone 2005./06. Sezonu 2006./07. NK Jadran Poreč završio je na 10. mjestu. Klub je 2018. godine proslavio 70. godišnjicu postojanja.